**ЈОВАН СТЕРИЈА ПОПОВИЋ-ТВРДИЦА**

|  |  |
| --- | --- |
|  | * Рођен је у Вршцу 1806. године и отац му је био Грк што је имало утицаја на развијање неких карактера у његовим драмама. Завршио је гимназију, потом студије права и пре него што је постао начелник министарства просвете радио је као професор природног права у Крагујевцу. На његов предлог основано је Друштво српске словесности (будућа Српска академија наука), а његовим залагањем основан је и Народни музеј. Умро је у Вршцу 1856. године. * У његовом делу прожимају се сентиментализам, класицизам и предромантизам. Најизразитији је представник српског класицизма поред Мушицког. Сматра се родоначелником српске комедије. Био је романописац, трагичар, комедиограф, песник, писац језичких и историјских расправа, писац уџбеника (по позиву Милоша Обреновића 1840. године). Активно је био укључен у борбу за нови књижевни језик, али је заузимао негативан став према Вуку Караџићу и био је противник „славјанства”. Сматра се најобразованијим Србином XIX века. * Драма је најважнији делокруг његовог рада. За „жалосна позорја” користи грађу из националне прошлости, народне поезије и историје и она имају књижевноисторијску, али не и уметничку вредност. Сам је одлучио да пређе на комедиографски рад: „Конац мог писања био је исправљеније; а мисао да у сали казана истина више нег сува материја дејствује, на оваки ме предмет навела; нити се ко, по мненију моме, лакше поправити даје, него кад се над својим будалаштинама, смејати почне.” На студијама права упознао је стваралаштво Молијера што ће имати великог утицаја на његово комедиографско стваралаштво. * Основни стваралачки мотиви који су га покретали су љубав према истини и жеља да кроз забаву поучава своје савременике, а основно мерило је непосредна животна материја и заплети засновани на актуелностима његовог времена. * Дела: * трагедије: *Светислав и Милева*, *Милош Обилић, Смрт Стефана Дечанског*...; * романи: *Бој на Косову* и *Роман без романа* (сатирични роман у коме се руга сентименталном ромасијерству тога времена); * збирка песама: *Даворије*; * комедије: *Покондирена тиква, Лажа и паралажа, Тврдица, Родољупци, Зла жена, Београд некад и сад.* * **Његова комедија је непосредно друштвено ангажована: изобличава помодарство, снобизам, чак и када се бави универзалним темама. Стерија ове мане посматра из локалне перспективе (лик Кир Јање).**   Aнализиa композиције *Тврдице.*   * Комедија *Тврдица* објављена је 1837. По врсти је **комедија карактера**. Инспирацију за ову комедију Стерија је могао наћи код Плаута (*Аулуларија* или *Златни ћуп ‒* Еуклион), код Молијера (*Тврдица ‒* Харпагон), али и у Држићевој комедији *Скуп*. * У *Предисловију* за Тврдицу Стерија отвара две теме: положај писца тога времена и улога, задатак комедије. * Осим главне **теме** – тврдичења, у овој комедији има и споредних тема: Јуцино каћиперство (несрећна жена); Катичина чежња за самосталним животом (чиста патријархална душа која искрено воли оца), Петрово сиромаштво (тлачење сиромашних од стране богатих), препреденост Мишићева (нови грађански слој, млади, способни, дугачији). * **Композиција** ‒ три чина: * 1. чин: Јуцина хаљина је повод за Јањин говор о расипништву савремених жена чиме је остварена „најава“ Јањиног цицијашења. Оно се потврђује више пута у 1. чину: Јањиним коментарима да се у кући једе много хлеба, Јуциним жалом над сопственом судбином јер се удала за некога ко је обећавао велико богатство, а од тога није ништа видела, не зна ни за какву моду и радост. Ту је и њена молба за куповину шешира, коју Јања одбија. Најава Јањиног зеленаштва изведена је писмом које доноси слуга Петар у коме кир Дима тражи позајмицу, чему се Јања изузетно радује. Следећа драмска ситуација (Јањин разговор с дукатима) од изузетног је значаја за приказ Јањиног карактера јер показује његов однос према новцу. Јањина себичност у којој нема места ни за какво доброчинство долази до изражаја када Мишић тражи помоћ за болницу. Безосећајност и равнодушност према жељама сопственог детета долазе до изражаја када Јања обећава Катицу кир Дими за жену, иако је много старији од ње. Први чин се завршава вешћу о томе да се срушила штала и побила коње што је још једна потврда Јањине шкртости. * 2. чин: започиње разговором Јуце и Катице о Јањином тврдичлуку, а и о одевању и држању што осликава девојке тог времена. Јања јадикује над штетом због рушења штале и долази на идеју да одере страдале коње како би бар њихову кожу искористио. О његовој бескрајној штедљивости сведочи Јуца која говори да скида восак са старих печатираних писама да би га претопио и поново користио на новим. Други чин се завршава Јањином избезумљеном појавом на сцени због тога што су га преварили и узели му дукате. * 3. чин: Јања је у новим невољама ‒ покварио се кукуруз, украдена је облигација и 20 форинти, сирће је исцурило Јања помишља на самоубиство, опрашта се са дукатима, отпушта слугу Петра. На сцену ступа Мишић који је заљубљен и у новац и у Катицу, тражи од Јање да одговара због лажног новца а затим га и уцењује после чега му Јања обећава руку Катице. Јањи се на крају открива превару, али пошто је све извршено пред сведоцима, Јања мора да пристане на обећано. Тако је на крају ове комедије он једини губитник. Потпуни крах потврђује и пропаст кир Диме што се може разумети и као пропадање једног времена и његових начела. |
|  | Oсобинe Јањиног карактера: **Издваја се мотив трврдичлука као основни мотив. Даје се критички осврт на Јањине поступке.** |

**ПРЕПИСАТИ У СВЕСКЕ**

|  |
| --- |
| **Тврдица**  Јован Стерија Поповић (1806‒1856)  **књижевна епоха**:   * **класицизам ‒** XVII век, Француска, П. Корнеј, Ж. Расин, Молијер, Ла Фонтен, Б. Паскал;   **комедија**: Грчка, V век   * виша комедија: комедија карактера, комедија нарави, * нижа комедија: комедија ситуације, фарса, водвиљ   **О ПИСЦУ**:   * драмски писац, романописац, песник, писац уџбеника, језичких и историјских расправа * дела: „Роман без романа”, „Даворије”, „Покондирена тиква”, „Родољупци”, „Зла жена”   **О ДЕЛУ**:  **књижевна врста**: комедија карактера  **композиција**: три чина   * I чин: цицијашење, Јањин „разговор” с дукатима, обећање Катице кир Дими, рушење штале * II чин: карактеризација Јање преко других ликова, претерана штедљивост, Јања је преварен * III чин: помишљање на самоубиство, Мишићева превара, Јањин пораз |